| Βασιλική Οικογένεια του Ηνωμένου Βασιλείου και των άλλων Κοινοπολιτειακών βασιλείων |
| --- |
| Badge of the House of Windsor |
| * Ο ΒασιλιάςΗ Βασίλισσα
	+ Ο Πρίγκιπας της ΟυαλίαςΗ Πριγκίπισσα της Ουαλίας
		- Πρίγκιπας Γεώργιος της Ουαλίας
		- Πριγκίπισσα Σάρλοτ της Ουαλίας
		- Πρίγκιπας Λούις της Ουαλίας
	+ Ο Δούκας του ΣάσσεξΗ Δούκισσα του Σάσσεξ
		- Πρίγκιπας Άρτσι του Σάσσεξ
		- Πριγκίπισσα Λίλιμπετ του Σάσσεξ

---

* Η Βασιλική Πριγκίπισσα
* Ο Δούκας της Υόρκης
	+ Πριγκίπισσα Μπεατρίς
	+ Πριγκίπισσα Ευγενία
* Ο Δούκας του ΕδιμβούργουΗ Δούκισσα του Εδιμβούργου

---

* Ο Δούκας του ΓκλόστερΗ Δούκισσα του Γκλόστερ
* Ο Δούκας του ΚεντΗ Δούκισσα του Κεντ
* Πριγκίπισσα Αλεξάνδρα
* Πρίγκιπας Μιχαήλ του ΚεντΠριγκίπισσα Μιχαήλ του Κεντ
 |
| π • σ • ε
 |

Ο **Πρίγκιπας Ερρίκος,** **Δούκας του Σάσσεξ** (γεννημένος *Ερρίκος Κάρολος Αλβέρτος Δαυίδ*, αγγλικά: *Prince Harry, Duke of Sussex, Henry Charles Albert David*, 15 Σεπτεμβρίου 1984), είναι ο μικρότερος γιος του Βασιλιά Καρόλου Γ΄ του Ηνωμένου Βασιλείου και της πρώτης συζύγου του Νταϊάνα, πριγκίπισσας της Ουαλίας.

Κατά τη στιγμή της γέννησής του ήταν τρίτος στη σειρά διαδοχής για το βρετανικό θρόνο, όμως σήμερα κατέχει την πέμπτη θέση, καθώς βρίσκεται πίσω από τον αδελφό του Ουίλιαμ και τα ανίψια του Τζορτζ, Σάρλοτ και Λούι.

Tον Ιανουάριο του 2020 ο πρίγκιπας Χάρι με τη σύζυγό του Μέγκαν, Δούκισσα του Σάσσεξ, ανακοίνωσαν μέσω της πλατφόρμας Instagram, την απόφασή τους να εγκαταλείψουν τους βασιλικούς τους ρόλους και να ακολουθήσουν μια ιδιωτική ζωή. Τον Φεβρουάριο του 2021, τα Ανάκτορα του Μπάκιγχαμ ανακοίνωσαν ότι αφαιρούνται οι στρατιωτικές τιμές και οι βασιλικές διακρίσεις από τον Δούκα και τη Δούκισσα του Σάσσεξ, διότι δεν είναι πρόθυμοι να επιστρέψουν στα βασιλικά τους καθήκοντα, οι ίδιοι παραμένουν, ωστόσο, αγαπητά μέλη της οικογένειας.

Νεανικά χρόνια
--------------

Ο *Ερρίκος Κάρολος Αλβέρτος Δαυίδ* γεννήθηκε στις 15 Σεπτεμβρίου 1984 και ώρα 4:20 μ.μ. στην Πτέρυγα Λίντο του Νοσοκομείου της Αγίας Μαρίας στο Πάντινγκτον του Λονδίνου. Ήταν το δεύτερο παιδί που απέκτησαν ο τότε πρίγκιπας της Ουαλίας Κάρολος με τη Λαίδη Νταϊάνα. Η βάπτισή του πραγματοποιήθηκε στις 21 Δεκεμβρίου 1984 στο Παρεκκλήσι του Αγίου Γεωργίου του Κάστρου Ουίνδσορ από τον Αρχιεπίσκοπο του Καντέρμπερυ, Ρόμπερτ Ράνσι. Ανάδοχοί του ήταν ο Πρίγκιπας Ανδρέας (πατρικός θείος του), Λαίδη Σάρα Άρμστρονγκ-Τζόουνς (πατρική θεία του), η Κάρολιν Μπαρθόλομιου (πρώην Πράιντ), ο Μπράιαν Όργκαν, ο Τζέραλντ Ουόρντ (πρώην αξιωματικός στο Οικιακό Ιππικό) και η Σήλια, Λαίδη Βέστι (πρώην Νάιτ).

Η Νταϊάνα ήθελε ο Χάρι και ο μεγαλύτερος αδερφός του να έχουν ένα ευρύτερο φάσμα εμπειριών σε σχέση με προηγούμενα βασιλικά παιδιά και φρόντιζε να τα πηγαίνει σε χώρους που κυμαίνονταν από το Disney World και τα McDonald's μέχρι κλινικές καταπολέμησης του AIDS και καταφύγια για άστεγους. Ο Χάρρυ άρχισε να συνοδεύει τους γονείς του σε επίσημες επισκέψεις από νεαρή ηλικία. Η πρώτη του περιοδεία με τους γονείς του στο εξωτερικό ήταν στην Ιταλία το 1985.

Οι γονείς του Χάρι χώρισαν το 1996 και το επόμενο έτος η μητέρα του Νταϊάνα σκοτώθηκε σε αυτοκινητιστικό δυστύχημα στο Παρίσι. Ο Χάρι και ο Ουίλιαμ έμεναν μαζί με τον πατέρα τους στο Κάστρο Μπαλμόραλ εκείνο το διάστημα, έτσι έμαθαν από τον ίδιο για το θάνατο της μητέρας τους. Στην κηδεία της μητέρας του ο Χάρι, ηλικίας 12 ετών τότε, συνόδευσε τον πατέρα του, τον αδερφό του, τον παππού του και τον αδερφό της μητέρας του Τσαρλς Σπένσερ, περπατώντας πίσω από το φέρετρο, από το Παλάτι του Κένσινγκτον μέχρι το Αββαείο του Ουέστμινστερ.

Εκπαίδευση
----------

Όπως ο πατέρας και ο αδελφός του, έτσι και ο Χάρι εκπαιδεύτηκε σε ανεξάρτητα (ιδιωτικά) σχολεία. Ξεκίνησε από το βρεφικό σταθμό της Τζέην Μάυνορς και το προπαρασκευαστικό Σχολείο Ουέδερμπυ στο Λονδίνο. Μετά από αυτά, εντάχθηκε στο Σχολείο Λάντγκροουβ, και, αφού πέρασε τις απαραίτητες εξετάσεις, έγινε δεκτός στο Κολλέγιο του Ίτον. Η απόφαση να τοποθετηθεί στο Ήτον ήταν αντίθετη με την οικογενειακή παράδοση των Ουίνδσορ, σύμφωνα με την οποία οι πρίγκιπες στέλνονταν στο Γκόρντονστουν. Ωστόσο, ο Χάρι ακολούθησε τα χνάρια της οικογένειας Σπένσερ, καθώς τόσο ο πατέρας της Νταϊάνα όσο και ο αδελφός της είχαν εκπαιδευτεί στο Ίτον.

Στο κολλέγιο διακρίθηκε στον αθλητισμό, ιδιαίτερα στο πόλο και το ράγκμπι. Τον Ιούνιο του 2003 ο Χάρι ολοκλήρωσε την εκπαίδευσή του στο Ίτον, έχοντας δύο τίτλους βαθμολογίας «A», λαμβάνοντας όμως βαθμό «B» στο μάθημα της τέχνης και «D» στη γεωγραφία. Μία από τις πρώην καθηγήτριες του, η Σάρα Φόρσιθ, υποστήριξε ότι ο Χάρι ήταν «*αδύναμος μαθητής*» και ότι το προσωπικό στο Ίτον τον ευνόησε για να πετύχει στις τελικές εξετάσεις. Τόσο το κολλέγιο όσο και ο ίδιος ο Χάρι αρνήθηκαν τους ισχυρισμούς αυτούς.

Μετά από την αποφοίτησή του το 2003 επισκέφθηκε την Αργεντινή και την Αφρική, ενώ εργάστηκε σε μια αγροικία στην Αυστραλία και σε ένα ορφανοτροφείο στο Λεσότο. Τον Μάιο του 2005 επέλεξε, αντί να συνεχίσει τις σπουδές του, να μεταβεί σε στρατιωτική σχολή της Βρετανίας. Έτσι τον Απρίλιο του 2006 πήρε το βαθμό του αξιωματικού.

Τον Φεβρουάριο του 2007 ανακοινώθηκε ότι η στρατιωτική μονάδα του Χάρι θα πήγαινε στο Ιράκ, όμως αποφασίστηκε ότι τόσο ο ίδιος όσο και ο Ουίλιαμ δεν θα μεταβούν εκεί, εξαιτίας φόβου ότι θα μπορούσαν να είναι επικίνδυνοι στόχοι για επιθέσεις. Ωστόσο, τον επόμενο χρόνο ο Χάρι υπηρέτησε 10 εβδομάδες στο Αφγανιστάν, ενώ αποχώρησε από εκεί όταν τα μέσα ενημέρωσης διέρρευσαν την τοποθεσία του.

Λόγω του ότι είναι από τους πρώτους στη γραμμή διαδοχής του βρετανικού θρόνου, έχει δεχτεί έντονη κριτική για την κοσμική του ζωή στο παρελθόν. Μάλιστα ζήτησε δημοσίως συγνώμη για την επιλογή του να φορέσει σε πάρτι μια ναζιστική στολή.

Δραστηριότητες
--------------

### Δημόσιος ρόλος και εμφανίσεις

Στις 6 Ιανουαρίου 2009, η βασίλισσα έδωσε στον Χάρι και τον Ουίλιαμ το δικό τους βασιλικό επιτελείο. Προηγουμένως, οι υποθέσεις του Ουίλιαμ και του Χάρι χειρίζονταν από το γραφείο του πατέρα τους στην Οικία Κλάρενς του Λονδίνου. Το νέο επιτελείο εξέδωσε μια ανακοίνωση με την οποία γνωστοποιήθηκε η έναρξη λειτουργίας του δικού τους γραφείου στο Παλάτι του Αγίου Ιακώβου για τη μέριμνα δημοσίων, στρατιωτικών και φιλανθρωπικών δραστηριοτήτων.

Το Μάρτιο του 2012, ο Χάρι υπήρξε επικεφαλής μιας επίσημης επίσκεψης στο Μπελίζ, ως μέρος των εορτασμών για το Αδαμάντινο Ιωβηλαίο της βασίλισσας. Επισκέφθηκε, ακόμη, τις Μπαχάμες και την Τζαμάικα, στην οποία συναντήθηκε με την αντιμοναρχική πρωθυπουργό, Πόρσια Σίμσον Μίλλερ. Η τελευταία σε δηλώσεις της υποστήριξε ότι ο *«Χάρι είναι άνετος και προσγειωμένος. Ήταν τιμή και ευχαρίστησή μου που τον συνάντησα»*. Μετέπειτα ο πρίγκιπας επισκέφθηκε τη Βραζιλία, όπου παρευρέθηκε σε εκδηλώσεις της πρωτοβουλίας «*Great*».

Από τις 9 έως τις 15 Μαΐου 2013, πραγματοποίησε επίσημη επίσκεψη στις Ηνωμένες Πολιτείες. Στην περιοδεία του προωθήθηκε η εκστρατεία αποκατάστασης τραυματισμένων Αμερικανών και Βρετανών στρατιωτικών, ενώ δημοσιοποιήθηκαν δικές του φιλανθρωπικές οργανώσεις και ενέργειες. Παρευρέθηκε σε εκδηλώσεις στην Ουάσιγκτον, το Κολοράντο, τη Νέα Υόρκη, το Νιου Τζέρσεϋ και το Κονέκτικατ. Βρέθηκε σε πληγείσες περιοχές από τον Τυφώνα Σάντι στο Νιου Τζέρσεϋ, όπου συνομίλησε με κατοίκους της περιοχής και με τον κυβερνήτη Κρις Κρίστι. Τον Οκτώβριο του ίδιου έτους, μετέβη την Αυστραλία για πρώτη φορά με επίσημη επίσκεψη και παρακολούθησε τη Διεθνή Επιθεώρηση Στόλου στο λιμάνι του Σίδνεϋ. Επίσης, επισκέφθηκε το Σύνταγμα Ειδικών Δυνάμεων Αεροπορίας στο Περθ.

Ο πρίγκιπας Χάρρυ στους Αγώνες Invictus 2018.
Τον Μάιο του 2014 επισκέφθηκε την Εσθονία και την Ιταλία. Στην Εσθονία, επισκέφθηκε την πλατεία Ελευθερίας στην πρωτεύουσα Τάλιν για να τιμήσει πεσόντες Εσθονούς στρατιώτες. Συμμετείχε, επίσης, σε δεξίωση στο Εσθονικό Κοινοβούλιο και σε στρατιωτική άσκηση του ΝΑΤΟ. Στην Ιταλία, ο Χάρρυ παρακολούθησε τους εορτασμούς για την 70η επέτειο των μαχών του Μόντε Κασίνο, στις οποίες πολέμησαν Πολωνοί, βρετανικά και στρατεύματα της Κοινοπολιτείας. Στις 6 Νοεμβρίου 2014, κήρυξε την έναρξη του Πεδίου Μνήμης των Πεσόντων στο Αβαείο του Ουέστμινστερ, κάτι που συνήθως αποτελούσε αρμοδιότητα του Πρίγκιπα Φιλίππου.

Πριν από τη θητεία του στην Αυστραλιανή Αμυντική Δύναμη (ADF), ο Χάρι επισκέφθηκε το Αυστραλιανό Πολεμικό Μνημείο στην Καμπέρα, στις 6 Απριλίου 2015. Στις 7 Μαΐου 2015, έκανε έναν αποχαιρετιστήριο περίπατο στην Όπερα του Σίδνεϋ και επισκέφθηκε το Πανεπιστημιακό Νοσοκομείο Μακουάρι. Στις 24 - 25 Απριλίου 2015, συνάντησε τον πατέρα του στην Τουρκία για να παρακολουθήσει τους εορτασμούς για την εκατονταετηρίδα της Εκστρατείας της Καλλίπολης.

Από τις 30 Νοεμβρίου έως τις 3 Δεκεμβρίου 2015, πραγματοποίησε επίσημη επίσκεψη στη Νότια Αφρική. Επισκέφθηκε το Κέιπ Τάουν, όπου παρέδωσε το Τάγμα των Συντρόφων της Τιμής στον Αγγλικανό Αρχιεπίσκοπο Ντέσμοντ Τούτου, εκ μέρους της βασίλισσας Ελισάβετ.

Τον Μάρτιο του 2016 βρέθηκε στο Νεπάλ, ως μέλος της φιλανθρωπικής αποστολής Team Rubicon UK, για να βοηθήσει στην ανοικοδόμηση ενός δευτεροβάθμιου σχολείου και βοήθησε στη δημιουργία μιας ηλιακής «φάρμας» και στην επισκευή μιας υδροηλεκτρικής τουρμπίνας.

Τον Απρίλιο του 2018 ορίστηκε πρεσβευτής για τη νεολαία της Κοινοπολιτείας από τη βασίλισσα Ελισάβετ. Σε σχετική εκδήλωση τον Ιούλιο του ίδιου έτους, ο πρίγκιπας Χάρι ανέφερε: *«γνωρίζω ότι υπηρετώντας ως πρεσβευτής των νέων ανθρώπων, θα πρέπει να προσπαθήσω να σας παρακολουθώ όλους… η δουλειά μου θα είναι να σας ακούω, το καθήκον μου να διασφαλίζω ότι οι ιδέες σας, οι ανησυχίες σας, οι σκέψεις και οι ελπίδες σας ακούγονται».*. Μέσα στο ίδιο έτος, ο ίδιος ανέλαβε την προστασία της καμπάνιας «*Περπάτημα της Αμερικής*», διορίστηκε πρόεδρος του Ταμείου της Κοινοπολιτείας της Βασίλισσας, ενώ μπήκε στη λίστα με τα 100 άτομα με τη μεγαλύτερη επιρροή παγκοσμίως του περιοδικού Time.

Τον Απρίλιο του 2019, ανακοινώθηκε ότι συμμετείχε σε μια σειρά ντοκιμαντέρ για την ψυχική υγεία μαζί με την Όπρα Γουίνφρεϊ, που αναμένεται να μεταδοθεί το 2020. Σχετικά με την πρωτοβουλία αυτή δήλωσε: *«Πιστεύω πράγματι ότι η καλή ψυχική υγεία -ψυχική ευεξία- είναι το κλειδί για ισχυρή ηγεσία, παραγωγικές κοινότητες και ανθρώπους με στόχους και όραμα. Η ελπίδα μας είναι αυτή η σειρά να είναι θετική, διαφωτιστική και χωρίς αποκλεισμούς. Στόχος είναι η σειρά να μοιραστεί σπάνιες ιστορίες προσωπικοτήτων που αντιστάθηκαν στις πιο δύσκολες καταστάσεις, από το μεγαλύτερο σκοτάδι, και να προσφέρει τη δυνατότητα σε όλους μας να κατανοήσουμε καλύτερα τον εαυτό μας και όσους είναι γύρω μας»*.

### Φιλανθρωπίες

#### Sentebale

Σε ηλικία 21 ετών, ο Χάρι διορίστηκε ως Σύμβουλος του Κράτους και ξεκίνησε τα επίσημα βασιλικά καθήκοντά του με αυτή του την ιδιότητα. Το 2006, βρέθηκε στο Λεσότο για να επισκεφθεί τις εγκαταστάσεις της φιλανθρωπικής οργάνωσης Mants'ase Children's Home, κοντά στο Μοχέιλς Χουκ, το οποίο είχε πρωτοεπισκεφθεί το 2004. Μαζί με τον πρίγκιπα Σέισο του Λεσότο ίδρυσε το φιλανθρωπικό ίδρυμα Sentebale, προκειμένου να βοηθήσει ορφανά παιδιά λόγω του HIV/AIDS. Επιπλέον έχει αναλάβει την προστασία και υποστήριξη οργανώσεων όπως η *WellChild*, η *Dolen Cymru* και η *MapAction*.

Στις 26 Νοεμβρίου 2015, ως προστάτης του Sentebale, ο Χάρι ταξίδεψε στο Λεσότο για να παρευρεθεί στα εγκαίνια του Παιδικού Κέντρου Μαμοχάτο. Δύο μέρες αργότερα, έπαιξε στο Βασιλικό Κύπελλο Πόλο του Sentebale, στο Κέιπ Τάουν της Νότιας Αφρικής, για τη συγκέντρωση κεφαλαίων για την οργάνωση.

#### Αθλητισμός

Ο αθλητισμός αποτελεί έναν τρόπο με τον οποίο ο Χάρι βοήθησε φιλανθρωπικές οργανώσεις και άλλους φορείς. Συγκεκριμένα το 2004 εκπαιδεύτηκε ως Υπεύθυνος Ανάπτυξης Ράγκμπι για την Αγγλική Ομοσπονδία Ράγκμπι και προέτρεψε μαθητές σε σχολεία να μάθουν το άθλημα. Είναι προστάτης της Ποδοσφαιρικής Ομοσπονδίας Ράγκμπι στην Αγγλία. Όπως ο αδελφός και ο πατέρας του, έχει συμμετάσχει σε αγώνες πόλο για να συγκεντρώσει χρήματα για φιλανθρωπικούς σκοπούς.

Ως προστάτης της καμπάνιας «*Περπάτημα της Βρετανίας*», περπάτησε με την ομάδα πρώην Βρετανών στρατιωτικών στις 30 Σεπτεμβρίου και στις 20 Οκτωβρίου 2015. Στις 28 Οκτωβρίου 2015, συμμετείχε σε μια σειρά από εκδηλώσεις στις ΗΠΑ. Κήρυξε την έναρξη των Αγώνων «*Invictus*» του Ορλάντο, μαζί με τη Μισέλ Ομπάμα και την Τζιλ Μπάιντεν, παρευρέθηκε σε συνεδρίαση του Διοικητικού Συμβουλίου των Αγώνων, καθώς και σε δεξίωση στην οικία του Βρετανού Πρέσβη.

#### Το Βασιλικό Ίδρυμα

Το Σεπτέμβριο του 2009, ο Ουίλιαμ και ο Χάρι θεμελίωσαν το *Ίδρυμα του Πρίγκιπα Ουίλιαμ και του Πρίγκιπα Χάρι* για την υλοποίηση ευρύτερων φιλανθρωπικών δραστηριοτήτων. Τον Ιούνιο του 2019, ανακοινώθηκε ότι ο Δούκας και η Δούκισσα του Σάσσεξ αποχωρούν από την οργάνωση αυτή και ότι θα προχωρήσουν στη σύσταση ξεχωριστού φορέα μέχρι το τέλος της 2019. Σύμφωνα με πληροφορίες, τα πριγκιπικά ζευγάρια θα συνεργαστούν σε αμοιβαία έργα, όπως η πρωτοβουλία για την ψυχική υγεία *Heads Together*. Τον Ιούλιο του 2019, το νέο φιλανθρωπικό ίδρυμα του Χάρρυ και της Μέγκαν αδειοδοτήθηκε στην Αγγλία και την Ουαλία υπό τον τίτλο *«Το Ίδρυμα του Δούκα και της Δούκισσας του Σάσσεξ»*.

#### HIV/AIDS

Για να ευαισθητοποιήσει τους πολίτες σχετικά με τις εξετάσεις διάγνωσης του ιού HIV, ο Χάρι πραγματοποίησε εξετάσεις ζωντανά στη σελίδα της βασιλικής οικογένειας στο Facebook στις 14 Ιουλίου 2016. Ο ίδιος δήλωσε ότι *«πρέπει όλοι μαζί να εξαλείψουμε το στίγμα της συγκεκριμένης ασθένειας»*. Αργότερα, στις 21 Ιουλίου 2016, παρακολούθησε την 21η Διεθνή Διάσκεψη για το AIDS στο Ντούρμπαν της Νότιας Αφρικής. Κατά την Παγκόσμια Ημέρα κατά του AIDS, ο Χάρι και η Ριάννα συμμετείχαν στην εκστρατεία ενημέρωσης για τον ιό HIV, κάνοντας δημόσια και ταυτόχρονα το τεστ διάγνωσης.

Τον Ιούλιο του 2018, το Ίδρυμα του Έλτον Τζον κατά του AIDS ανακοίνωσε ότι ο Δούκας του Σάσσεξ και ο Βρετανός τραγουδιστής Έλτον Τζον επρόκειτο να ξεκινήσουν έναν παγκόσμιο συνασπισμό με την ονομασία «MenStar» που σκοπό θα έχει τη θεραπεία λοιμώξεων από τον ιό HIV στους άνδρες. Κατά τη διάρκεια του ταξιδιού του στην Ανγκόλα, το 2019, ο Δούκας ενημερώθηκε για την πρωτοβουλία της συζύγου του προέδρου της χώρας, Άνα Δίας Λουρέντσο, η οποία στοχεύει στην πρόληψη της μετάδοσης του ιού HIV από τις μητέρες στα μωρά, μέσω δράσεων στην εκπαίδευση, την ιατρική και στις μεθόδους θεραπείας. Συναντήθηκε, επίσης, με οροθετικούς νέους της χώρας.

Αρραβώνας και γάμος με τη Μέγκαν Μαρκλ
--------------------------------------

Ο Χάρρυ και η Μέγκαν το 2017.
Στις 27 Νοεμβρίου 2017 η Οικία Κλάρενς και το Παλάτι του Κένσινγκτον ανακοίνωσαν τον αρραβώνα του πρίγκιπα Χάρρυ με την Αμερικανίδα ηθοποιό Μέγκαν Μαρκλ. Στις 19 Μαΐου 2018 τελέστηκε ο γάμος τους στο παρεκκλήσι του Αγίου Γεωργίου του Κάστρου Ουίνδσορ.

Το πρωί της ημέρας του γάμου έλαβε τον τίτλο του Δούκα του Σάσσεξ. Έλαβε επίσης του τίτλους *Κόμης του Νταμπάρτον* και *Βαρώνος του Κίλκελ*.

Στις 6 Μαΐου 2019 γεννήθηκε ο γιος τους, Άρτσι Χάρισον Μάουντμπατεν-Ουίνσδορ.

Στις 14 Φεβρουαρίου 2021, εκπρόσωπος του ζευγαριού επιβεβαίωσε ότι το ζευγάρι περιμένει δεύτερο παιδί (σύμφωνα με πηγές, στο τέλος της άνοιξης).

Μόνος στη στέψη του Καρόλου Γ΄ του Ηνωμένου Βασιλείου
-----------------------------------------------------

Ο Πρίγκιπας Χάρι, στις 6 Μαΐου 2023, μετέβη μόνος στο Λονδίνο, όπου και παρέστη στην τελετή στέψης του πατέρα του Καρόλου Γ΄, αφού η πρόσκληση από τα Ανάκτορα του Μπάκιγχαμ ήταν προσωπική. Η σύζυγός του Μέγκαν και τα παιδιά τους, Άρτσι και Λίλιμπετ, παρέμειναν στο σπίτι τους στις ΗΠΑ. Ο ίδιος, αμέσως μετά το τέλος της τελετής στέψης, επέστρεψε στις ΗΠΑ για να παραστεί στα τέταρτα γενέθλια του πρωτότοκου γιου του Πρίγκιπα Άρτσι του Σάσσεξ. Επειδή ο πρίγκιπας έχει απαρνηθεί τα βασιλικά καθήκοντά του, δεν ήταν στις πρώτες θέσεις στο Αββαείο του Ουέστμινστερ, όπως ο αδελφός του και διάδοχος του θρόνου Ουίλιαμ, Πρίγκιπας της Ουαλίας, αλλά στην τρίτη σειρά.

Τίτλοι, προσφωνήσεις και τιμές
------------------------------

* **15 Σεπτεμβρίου 1984 – 19 Μαΐου 2018**: *Η Αυτού Βασιλική Υψηλότητα,* ο Πρίγκιπας Ερρίκος της Ουαλίας
* **19 Μαΐου 2018 – 18 Ιανουαρίου 2020**: *Η Αυτού Βασιλική Υψηλότητα,* Ο Δούκας του Σάσσεξ.
* **18 Ιανουαρίου 2020 – σήμερα:** Πρίγκιπας Ερρίκος, Δούκας του Σάσσεξ

Την ημέρα του γάμου του η Βασίλισσα τού απέμεινε τον τίτλο του Δούκα του Σάσσεξ συνεχίζοντας την παράδοση που ορίζει ότι οι γιοι του Μονάρχη και του Πρίγκιπα της Ουαλίας λαμβάνουν κάποιο Δουκάτο με τον γάμο τους. Ο αδελφός του, Πρίγκιπας Ουίλιαμ λχ είχε λάβει το 2011 το Δουκάτο του Κέιμπριτζ. Επίσης, η Βασίλισσα τού απένειμε τους τίτλους του Κόμη του Νταμπάρτον -τον οποίον χρησιμοποιεί στη Σκωτία - και αυτόν του Βαρώνου του Κιλκίλ που τον χρησιμοποιεί στη Βόρειο Ιρλανδία.
Από τον Ιανουάριο του 2020 ο πρίγκιπας Χάρυ με τη σύζυγό του έχουν εγκαταλείψει τα βασιλικά τους καθήκοντα. Διατηρούν τους τίτλους του πρίγκιπα και της πριγκίπισσας αντίστοιχα του ΗΒ, ο Χάρυ διατηρεί τη θέση του στη διαδοχή του Βρετανικού Θρόνου, αλλά δεν χρησιμοποιούν πια τις προσφωνήσεις Αυτού/Αυτής Βασιλική Υψηλότητας και από το 2021 τους έχουν αφαιρεθεί οι στρατιωτικές τιμές και οι βασιλικές διακρίσεις (royal patronages). 

  

Πριν λάβει το Δουκάτο ο πρίγκιπας Χάρυ χρησιμοποιούσε το όνομα της περιοχής στην οποία ο πατέρας του κατείχε τον τίτλο, δηλαδή την Ουαλία, ως εδαφικό προσδιορισμό αντί επωνύμου ενώ χρησιμοποιούσε το *Wales* ως επώνυμό του για στρατιωτικούς σκοπούς και ήταν γνωστός ως *Λοχαγός Harry Wales* σε αυτά τα πλαίσια. 

### Στρατιωτικοί βαθμοί

* Μάιος 2005: Δόκιμος Αξιωματικός
* 13 Απριλίου 2006: Ανθυπίλαρχος (Ανθυπολοχαγός), The Blues and Royals (*Οι Μπλε και Ανακτορικοί*)
* 13 Απριλίου 2008: Υπολοχαγός, The Blues and Royals
* 16 Απριλίου 2011: Λοχαγός, The Blues and Royals
* 19 Μαΐου 2018: Ταγματάρχης, The Blues and Royals

### Εμβλήματα

* Μονόγραμμα του Πρίγκιπα Χάρι, Δούκα του Σάσσεξ Μονόγραμμα του Πρίγκιπα Χάρι, Δούκα του Σάσσεξ
* Οικόσημο του Πρίγκιπα Χάρι, Δούκα του Σάσσεξ Οικόσημο του Πρίγκιπα Χάρι, Δούκα του Σάσσεξ

Εικόνες
-------

* Ο Πρίγκιπας Χάρρυ στο Trooping the Colour τον Ιούνιο του 2013.Ο Πρίγκιπας Χάρρυ στο Trooping the Colour τον Ιούνιο του 2013.
* Ο Πρίγκιπας Χάρρυ στη συνέντευξη τύπου του Walking With The Wounded, 1 Μαρτίου 2010.Ο Πρίγκιπας Χάρρυ στη συνέντευξη τύπου του Walking With The Wounded, 1 Μαρτίου 2010.
* Ο Πρίγκιπας Χάρρυ το 2013.Ο Πρίγκιπας Χάρρυ το 2013.

Γενεαλογία
----------

Ο Χάρι είναι (εξ αρρενογονίας) απόγονος του Έλιμαρ Α΄, Κόμη του Ολδεμβούργου, και μέλος του Οίκου του Ολδεμβούργου, ενός από τους παλαιότερους βασιλικούς οίκους της Ευρώπης. Το παρακλάδι αυτού του οίκου, γνωστό ως Οίκος του Γκλύξμπουργκ, ιδρύθηκε από τον πρόγονο του Χάρρυ Φρειδερίκο Γουλιέλμο, Δούκα του Σλέσβιχ-Χόλσταϊν-Σόντερμπουρκ-Γκλύκσμπουρκ. Η πατρική του γιαγιά εξέδωσε διάταγμα στις 8 Φεβρουαρίου 1960, δηλώνοντας τον πατέρα τού Χάρι ως μέλος του Οίκου του Ουίνδσορ. Οι εξ αρρενογονίας πρόγονοί του περιλαμβάνουν ένδεκα Κόμητες του Ολδεμβούργου, δύο δούκες του Σλέσβιχ-Χόλσταϊν-Σόντερμπουρκ, πέντε Δούκες του Σλέσβιχ-Χόλσταϊν-Σόντερμπουρκ-Μπεκ, εναν δούκα του Σλέσβιχ-Χόλσταϊν-Σόντερμπουρκ-Γκλύκσμπουργκ, τέσσερις βασιλείς της Δανίας –Χριστιανός Α΄ της Δανίας, Φρειδερίκος Α΄, Χριστιανός Γ΄, Χριστιανός Θ΄– και τον Γεώργιο Α΄ της Ελλάδας.

Οι πρόγονοι από την πλευρά του πατέρα του Χάρρυ περιλαμβάνουν τις περισσότερες βασιλικές οικογένειες της Ευρώπης και από την πλευρά της μητέρας του περιλαμβάνουν τους Κόμητες Σπένσερ.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |   |   |   |   |   |
|
|   | 16. Γεώργιος Α΄ της Ελλάδας |
|   |
|   |   |   |   |   |
|
|   | 8. Πρίγκιπας Ανδρέας της Ελλάδας και της Δανίας |   |
|   |
|   |   |   |   |   |   |   |   |
|
|   | 17. Όλγα της Ελλάδας |
|   |
|   |   |   |   |   |
|
|   | 4. Φίλιππος, Δούκας του Εδιμβούργου |   |
|   |
|   |   |   |   |   |   |   |   |   |   |   |
|
|   | 18. Πρίγκιπας Λουδοβίκος του Μπάττενμπεργκ |
|   |
|   |   |   |   |   |
|
|   | 9. Πριγκίπισσα Αλίκη του Μπάττενμπεργκ |   |
|   |
|   |   |   |   |   |   |   |   |
|
|   | 19. Πριγκίπισσα Βικτωρία της Έσσης και του Ρήνου |
|   |
|   |   |   |   |   |
|
|   | 2. Κάρολος, Πρίγκιπας της Ουαλίας |   |
|   |
|   |   |   |   |   |   |   |   |   |   |   |   |   |   |
|
|   | 20. Γεώργιος Ε΄ του Ηνωμένου Βασιλείου |
|   |
|   |   |   |   |   |
|
|   | 10. Γεώργιος ΣΤ΄ του Ηνωμένου Βασιλείου |   |
|   |
|   |   |   |   |   |   |   |   |
|
|   | 21. Μαίρη του Τεκ |
|   |
|   |   |   |   |   |
|
|   | 5. Ελισάβετ Β΄ του Ηνωμένου Βασιλείου |   |
|   |
|   |   |   |   |   |   |   |   |   |   |   |
|
|   | 22. Κλοντ Μπόουζ-Λάιον |
|   |
|   |   |   |   |   |
|
|   | 11. Βασιλομήτωρ Ελισάβετ του Ηνωμένου Βασιλείου |   |
|   |
|   |   |   |   |   |   |   |   |
|
|   | 23. Σεσίλια Κάβεντις-Μπέντινκ |
|   |
|   |   |   |   |   |
|
|   | 1. **Πρίγκιπας Ερρίκος της Ουαλίας** |   |
|   |
|   |   |   |   |   |   |   |   |   |   |   |   |   |   |   |   |   |
|
|   | 24. Τσαρλς Ρόμπερτ Σπένσερ |
|   |
|   |   |   |   |   |
|
|   | 12. Άλμπερτ Σπένσερ |   |
|   |
|   |   |   |   |   |   |   |   |
|
|   | 25. Μάργκαρετ Μπάρινγκ |
|   |
|   |   |   |   |   |
|
|   | 6. Τζον Σπένσερ |   |
|   |
|   |   |   |   |   |   |   |   |   |   |   |
|
|   | 26. Τζέιμς Χάμιλτον |
|   |
|   |   |   |   |   |
|
|   | 13. Σίνθια Χάμιλτον |   |
|   |
|   |   |   |   |   |   |   |   |
|
|   | 27. Ρόζαλιντ Σεσίλια Μπίνγκχαμ |
|   |
|   |   |   |   |   |
|
|   | 3. Νταϊάνα, Πριγκίπισσα της Ουαλίας |   |
|   |
|   |   |   |   |   |   |   |   |   |   |   |   |   |   |
|
|   | 28. Τζέιμς Ρος |
|   |
|   |   |   |   |   |
|
|   | 14. Μόρις Ρος |   |
|   |
|   |   |   |   |   |   |   |   |
|
|   | 29. Φράνσις Γουόρκ |
|   |
|   |   |   |   |   |
|
|   | 7. Φράνσις Σαντ Κιντ |   |
|   |
|   |   |   |   |   |   |   |   |   |   |   |
|
|   | 30. Γουίλιαμ Σμιθ Γκιλ |
|   |
|   |   |   |   |   |
|
|   | 15. Ρουθ Γκιλ |   |
|   |
|   |   |   |   |   |   |   |   |
|
|   | 31. Ρουθ Λίτλτζον |
|   |
|   |   |   |   |   |
|

Παραπομπές
----------

1. ↑
2. ↑
3. ↑  «How the world's newspapers reported Harry and Meghan stepping back from the royal family». *The Independent* (στα Αγγλικά). 9 Ιανουαρίου 2020. Ανακτήθηκε στις 23 Σεπτεμβρίου 2022.
4. ↑  «royal.uk».
5. ↑  «Princess Di gives birth to boy». *The Evening News*. Associated Press (Λονδίνο). 16 Σεπτεμβρίου 1984.. Ανακτήθηκε στις 31 Μαΐου 2013.
6. ↑  «Prince Harry – Biography». Office of the Prince of Wales. Αρχειοθετήθηκε από το πρωτότυπο στις 3 Νοεμβρίου 2012. Ανακτήθηκε στις 5 Μαΐου 2015.
7. ↑  «Royal Christenings». Yvonne's Royalty Home Page. Αρχειοθετήθηκε από το πρωτότυπο στις 6 Αυγούστου 2011. Ανακτήθηκε στις 31 Ιουλίου 2013.
8. ↑  Smith, Terry; Rosemary Thorpe-Tracey (14 Ιανουαρίου 1985). «A Windsor War». *People* **23** (2). Αρχειοθετήθηκε από το πρωτότυπο στις 2013-10-15.. Ανακτήθηκε στις 6 Ιουνίου 2013.
9. ↑  «Prince Harry». *People*. Αρχειοθετήθηκε από το πρωτότυπο στις 2016-08-29.. Ανακτήθηκε στις 15 Οκτωβρίου 2008.
10. ↑  «The Prince of Wales – At Work – Countries Visited». Clarence House. Αρχειοθετήθηκε από το πρωτότυπο στις 2 Φεβρουαρίου 2009. Ανακτήθηκε στις 15 Οκτωβρίου 2008.
11. ↑  «Timeline: How Diana Died». London: BBC. 30 Αυγούστου 1997.. Ανακτήθηκε στις 11 Απριλίου 2008.
12. ↑  «BBC ON THIS DAY – 6–1997: Diana's funeral watched by millions». London: BBC. 6 Σεπτεμβρίου 1997.. Ανακτήθηκε στις 26 Μαρτίου 2009.
13. ↑
14. ↑
15. ↑
16. ↑
17. ↑
18. ↑
19. ↑
20. ↑
21. ↑
22. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 10 Μαρτίου 2016. Ανακτήθηκε στις 6 Ιουλίου 2014.
23. ↑
24. ↑
25. ↑
26. ↑
27. ↑
28. ↑
29. ↑
30. ↑
31. ↑
32. ↑
33. ↑
34. ↑
35. ↑
36. ↑
37. ↑
38. ↑
39. ↑
40. ↑
41. ↑
42. ↑
43. ↑
44. ↑
45. ↑
46. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 3 Απριλίου 2016. Ανακτήθηκε στις 16 Νοεμβρίου 2019.
47. ↑
48. ↑
49. ↑
50. ↑
51. ↑
52. ↑
53. ↑
54. ↑
55. ↑
56. ↑
57. ↑
58. ↑
59. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 16 Νοεμβρίου 2019. Ανακτήθηκε στις 16 Νοεμβρίου 2019.
60. ↑
61. ↑
62. ↑
63. ↑
64. ↑  «Prince Harry condemns press 'abuse' of girlfriend». *BBC News*. 8 November 2016.. Ανακτήθηκε στις 8 November 2016.
65. ↑  «Meghan Markle attends Invictus Games». BBC News. 24 September 2017.. Ανακτήθηκε στις 26 September 2017.
66. ↑  «Prince Harry, Meghan Markle make first official public appearance». ABC News. 26 Σεπτεμβρίου 2017. Ανακτήθηκε στις 26 Σεπτεμβρίου 2017.
67. ↑  «Harry and Meghan to wed in Windsor in May». *BBC News*. 28 November 2017.. Ανακτήθηκε στις 28 November 2017.
68. ↑  Rayner, Gordon· Horton, Helena (27 Νοεμβρίου 2017). «Meghan Markle's tipped to become HRH Duchess of Sussex after wedding». Αρχειοθετήθηκε από το πρωτότυπο στις 27 Νοεμβρίου 2017 – μέσω The Daily Telegraph.
69. ↑  Robinson, B. (25 January 2018). «Meghan Markle’s link to OLIVER CROMWELL – Prince Harry’s fiancee’s family tree revealed». UK Daily Express.. Ανακτήθηκε στις 16 April 2018. *«Reverend William Skepper, the princess-to-be's great-grandfather ten times removed, went to Sidney Sussex College in the early 1600s. The connection - discovered by Australian historian Michael Reed - is all the more significant because Meghan could gain the title Duchess of Sussex after she marries Prince Harry.»*
70. ↑  Howarth, Alice (26 Νοεμβρίου 2017). «Meghan Markle's official new title after marrying Prince Harry: What the Suits star will be called». *London Evening Standard*. Αρχειοθετήθηκε από το πρωτότυπο στις 3 Δεκεμβρίου 2017. Ανακτήθηκε στις 4 Δεκεμβρίου 2017.
71. ↑  «Essential Guide to the Peerage - Dukes». *Debrett's*. Αρχειοθετήθηκε από το πρωτότυπο στις 16 Δεκεμβρίου 2017. Ανακτήθηκε στις 4 Δεκεμβρίου 2017.
72. ↑  «Why Prince Harry's wife will not be called Princess Meghan». BBC News. 30 Νοεμβρίου 2017. Αρχειοθετήθηκε από το πρωτότυπο στις 1 Δεκεμβρίου 2017. Ανακτήθηκε στις 4 Δεκεμβρίου 2017.
73. ↑  «Πρίγκιπας Χάρι: Μόνος του στη στέψη του Καρόλου, χωρίς τη Μέγκαν Μαρκλ [εικόνες]». *thetoc.gr*. 6 Μαΐου 2023.
74. ↑  «'Just call me Harry', prince tells tourism conference in Edinburgh» (στα αγγλικά). *BBC News*. 2020-02-26.. Ανακτήθηκε στις 2022-09-23.
75. ↑  Foussianes, Chloe (6 Ιουνίου 2019). «A Guide to Royal Family Titles, from the Queen's Specific Styling to Prince Harry's Scottish Moniker». *Town & Country* (στα Αγγλικά). Ανακτήθηκε στις 23 Σεπτεμβρίου 2022.
76. ↑  «royal.uk».
77. ↑  «royal.uk».
78. ↑  «Prince Harry promoted to captain in Army». *www.telegraph.co.uk*. Ανακτήθηκε στις 23 Σεπτεμβρίου 2022.
79. ↑
80. ↑
81. 1 2  Michel Huberty, *L'Allemagne dynastique*, Volume 7, Giraud, 1994, (ISBN 2-901138-07-1), (ISBN 978-2-901138-07-5)
82. ↑  Williamson, D. (1981) *The Ancestry of Lady Diana Spencer* *Genealogist's Magazine* vol. 20 (no. 6) pp. 192–199 and vol. 20 (no. 8) pp. 281–282.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πρίγκιπας Χάρι, Δούκας του Σάσσεξ** |

Εξωτερικοί σύνδεσμοι
--------------------

* Επίσημος ιστότοπος
* Prince Harry profile at the Official website of the British Monarchy
* Prince Harry of Wales στην *Encyclopædia Britannica*
* Prince Harry στην IMDb

|  |
| --- |
| Πρίγκιπας Χάρι, Δούκας του Σάσσεξ **Οίκος του Ουίνδσορ****Γέννηση:** 15 Σεπτεμβρίου 1984 |
| Βρετανική βασιλική οικογένεια |
| Γραμμή διαδοχής
 |
| ΠροκάτοχοςΠρίγκιπας Λουδοβίκος του Κέιμπριτζ | **Γραμμή διαδοχής στον Βρετανικό θρόνο**5η θέση | ΔιάδοχοςΠρίγκιπας Άρτσι του Σάσσεξ |
| Τάξεις προτεραιότητας στο Ηνωμένο Βασίλειο |
| ΠροκάτοχοςΟ Πρίγκιπας της Ουαλίας | **Κύριος** | ΔιάδοχοςΠρίγκιπας Γεώργιος της Ουαλίας |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 102307639
* LCCN: n00140230
* ISNI: 0000 0003 6806 5479
* GND: 123665582
* SUDOC: 077351347
* BNF: cb137486397 (data)
* BIBSYS: 1523352732183
* MusicBrainz: 08083857-c910-46c2-ae86-95b28e065018
* NKC: hka2010560879
* ICCU: TO0V715282

 |

 |